Yaponiyada Vaseda universiteti terakt xavfi tufayli evakuatsiya qilindi

Yaponiyadagi eng yirik xususiy universitetlardan biri — Vasedaning barcha yettita kampusi (talabalar shaharchasi) 7-noyabr, seshanba kuni terrorchilik harakati xavfi tufayli evakuatsiya qilindi, deb yozadi “TASS”. U yerga talabalar va xodimlar kirishi taqiqlandi.

Tokio politsiya boshqarmasi saytida 7-noyabr kuni Vaseda universiteti obyektlaridan birini portlatib yuborish tahdidi bitilgan anonim xat qoldirilgach, evakuatsiya amalga oshirildi. Ayni paytda kampuslarda bombani qidirish ishlari olib borilmoqda, hozircha u hech qanday natija bermadi.